EkBass/fiwiki-20250220-pages-articles huggingface dataset:
Kormoran II -luokan miinantorjunta-alus

Kormoran II -luokka (eli projekti 258) on Puolan laivaston kuuden miinantorjunta-aluksen muodostama alusluokka. == Alukset == Luokan ensimmäinen aluksen hankinta sisällytettiin vuoden 2011 puolustusbudjettiinWaters, Conrad s. 93.Kolmen rakenteilla olevan lisäksi on tilattu 2019 toinen kolmen aluksen sarja. Nimi Telakka Vesille Valmistunut Palvelukseen Huom ORP Kormoran Remontowa Shipbuilding marraskuu 2017 (luovutus laivastolle)Waters 2018 s. 104 kesä 2019Waters 2020 s. 77 ORP Albatros Remontowa joulukuu 2018Waters 2019 s. 62 koeajoissa 2020 lopulla ORP Mewa Remontowa kesä 2019 17\. joulukuuta 2020Waters 2021 s. 75 == Lähteet == * * * * * === Viitteet === ==Aiheesta muualla== * Altair – Flota czeka na strategiczne decyzje polityków * kupi pierwszy od lat nowy okręt – "Kormoran II" Interia Luokka:Miinantorjunta- alukset
Idän soturit (elokuva)

Idän soturit () on Siu-Tung Chingin ja Johnny Ton ohjaama hongkongilainen toimintaelokuva vuodelta 1993. Elokuvan päähenkilöinä on kolme naista, joita näyttelevät Michelle Yeoh, Maggie Cheung ja Anita Mui. Luokka:Hongkongilaiset toimintaelokuvat Luokka:Vuoden 1993 elokuvat Luokka:Ching Siu-tungin ohjaamat elokuvat
ORP Pińsk

ORP Pińsk oli Puolan laivaston Warszawa-luokan jokimonitori toisen maailmansodan alussa ennen uppoamistaan. == Valmistus == Alus tilattiin 1920 kolmen sisaraluksensa kanssa Gdanskin telakalta, missä köli laskettiin vielä samana vuonna. Alus laskettiin vesille 30. huhtikuuta ja otettiin palvelukseen 1921.Gardiner, Robert s. 420 == Palvelus == Aluksen miehistö upotti aluksensa 18. syyskuuta 1939 estääkseen sen joutumisen Neuvostoliiton haltuun. Neuvostoliitto nostatti aluksen ja se liitettiin Neuvostoliiton laivastoon 1941 nimellä Zhitomir. Alus tuhottiin 1941 räjäyttämällä Saksan aloitettua hyökkäyksensä itään. ==Lähteet== * === Viitteet === Luokka:Warszawa-luokan jokimonitorit
ORP Toruń (1920)

ORP Toruń oli Puolan laivaston Warszawa-luokan jokimonitori toisen maailmansodan alussa ennen uppoamistaan. == Valmistus == Alus tilattiin 1920 kolmen sisaraluksensa kanssa Gdanskin telakalta, missä köli laskettiin vielä samana vuonna. Alus laskettiin vesille 30. huhtikuuta nimettynä ORP Mozyrziksi ja otettiin palvelukseen 1921. Alus nimettiin kesäkuussa 1925 ORP Toruńiksi.Gardiner, Robert s, 420 == Palvelus == Aluksen miehistö upotti aluksensa 18. syyskuuta 1939 estääkseen sen joutumisen Neuvostoliiton haltuun. Neuvostoliitto nostatti aluksen, ja se liitettiin Neuvostoliiton laivastoon 1941 nimellä Vitebsk. Alus tuhottiin 1941 räjäyttämällä Saksan aloitettua hyökkäyksensä itään. ==Lähteet== * === Viitteet === Luokka:Warszawa-luokan jokimonitorit
Bovallius-ammattiopisto

Bovallius-ammattiopisto oli S. ja A. Bovalliuksen säätiön ylläpitämä ammatillinen erityisoppilaitos, joka järjesti koulutusta Jyväskylässä, Pieksämäellä, Turussa sekä useilla muilla paikkakunnilla. Vuoden 2018 alusta se yhdistyi Validia ammattiopiston kanssa Ammattiopisto Spesiaksi.Invalidiliiton ja Bovallius-säätiön koulutus yhteiseen osakeyhtiöön, Savon Sanomat 21.12.2016. Viitattu 18.1.2017.Uuden ammattiopiston nimeksi Spesia, Validia. Viitattu 8.3.2017. Bovalliuksen koulutustarjontaan kuuluivat valmentava koulutus, ammatilliset perustutkinnot, ammatillinen lisäkoulutus sekä oppisopimuskoulutus. Bovallius-ammattiopistossa opiskeli viime vuosina noin 530 opiskelijaa. Bovallius-ammattiopisto tarjosi asiantuntijapalveluita myös muille organisaatioille. ==Historia== Bovallius-ammattiopisto perustettiin vuonna 1901 Sofia ja Angelique Bovalliuksen testamentin perusteella. Pieksämäellä Nikkarilassa syntyneillä ja naimattomina pysyneillä sisaruksilla oli ainoastaan kaukaisia sukulaisia ja Angeliquen kerrotaan lausuneen: ”Jos he saisivat periä omaisuutemme, niin olisi siitä heille enemmän vahinkoa kuin hyötyä. Olemme sen takia päättäneet lahjoittaa kaikki varamme johonkin hyväntekeväiseen tarkoitukseen. Serkkumme, rovasti Aron Borgin kanssa olemme asiasta keskustelleet. Hän on, kuten tiedät, harras kuuromykkäin ystävä. Hän otti minut mukaansa keväällä koulunne tutkintoon. Siitä alkaen on sisarelleni ja minulle selvennyt, että Jumala tahtoo meidän käyttämään Hänen meille antamansa lahjat juuri kuuromykkäraukkojen hyväksi.” Nikkarilassa tarjottiin ensimmäisen kerran opetusta kuuroille jo vuonna 1871. Sisarukset kuitenkin huomasivat, ettei koulu voi aloittaa toimintaansa heidän eläessään; heillä ei ollut vielä varaa siihen. Niinpä he päättivät koko loppuelämänsä ajan koota rahaa haavettaan varten, ja 1894 laaditussa testamentissaan he määräsivät, että Nikkarilaan rakennetaan heidän rahoillaan koulukoti kuuromykkätytöille. Kun rakennukset olisivat valmiit, jätettäisiin koulu kouluhallituksen hallintaan. Lisäksi sisarusten rahoista muodostettiin S. ja A. Bovalliuksen lahjoitusrahasto, jolla koulua ylläpidettiin. Oppilaitosta ylläpit S. ja A. Bovalliuksen säätiö. Alkujaan Bovallius- ammattiopisto toimi Pieksämäellä, mutta vuoden 2009 alussa toiminta laajeni merkittävästi, kun Kuhankosken erityisammattikoulu Laukaasta ja Aura- instituutti Turusta yhdistyivät siihen. Yhdistyminen oli osa prosessia, jossa valtio luopui ammatillisista erityisoppilaitoksista ja siirsi ne yksityisten koulutuksen järjestäjien ylläpidettäviksi. Bovallius-konserniin kuuluivat myös sosiaalinen yritys Bovallius-Palvelut Oy sekä organisaation kiinteistöistä huolehtiva Bovallius-Kiinteistöt Oy. ==Katso myös== *Erityisopetus * AMEO – ammatillisten erityisoppilaitosten kumppanuusverkosto ==Lähteet== ==Aiheesta muualla== * Bovallius-ammattiopiston kotisivut Luokka:Suomen ammattioppilaitokset Luokka:Turun oppilaitokset Luokka:Jyväskylän oppilaitokset Luokka:Entiset suomalaiset oppilaitokset
Jenny af Forselles

Jenny Mathilda af Forselles (27. toukokuuta 1869 Elimäki – 16. syyskuuta 1938 Helsinki) oli suomalainen filosofian tohtori, opettaja ja ruotsalaisen kansanpuolueen kansanedustaja. Tri Jenny af Forselles kuollut, Helsingin Sanomat, 17.09.1938, nro 250, s. 15, Kansalliskirjaston digitaaliset aineistot Af Forsellesin vanhemmat olivat kartanonomistaja, eversti Fredrik af Forselles ja Adolfina Emilia Kellander. Hän pääsi ylioppilaaksi ruotsalaisesta normaalilyseosta 1896 ja opiskeli Helsingin yliopistossa valmistuen filosofian kandidaatiksi 1898, maisteriksi 1900 ja lisensiaatiksi 1904. Af Forselles toimi Suomen matkailijayhdistyksen toimiston johtajana Helsingissä 1896–1905 ja sen jälkeen hän oli yksityisen ruotsalaisen tyttökoulun opettajana Helsingissä 1905–1937. Hän oli sosiaalihallituksen ylimääräinen virkamies 1918–1921 ja kouluhallituksen ruotsalaisen osaston neuvotteleva kouluneuvos 1920. Af Forselles toimi Nutid-lehden päätoimittajana 1909–1916. Af Forselles oli kansanedustajana 1909–1910 (Vaasan läänin eteläinen vaalipiiri) ja 1911–1917 (Turun läänin eteläinen vaalipiiri). Hän oli Helsingin kaupunginvaltuuston jäsenenä ja kuului Mannerheimin lastensuojeluliiton keskushallitukseen, Suomen sotilaskotiliiton hallitukseen ja Naistyön keskuskomiteaan. Af Forselles kutsuttiin Lotta Svärd -järjestön kunniajäseneksi, koska järjestön keskusjohtokunnan mukaan hänen ansionsa sortovuosien ja vuoden 1918 aikana olivat poikkeuksellisen mittavat. Ennen kaikkea hän toimi vuoden 1918 sisällissodan valkoisten invalidien huollossa. Jenny af Forselles kuoli syyskuussa 1938 Helsingin Diakonissalaitoksella lyhyen sairauden jälkeen. == Teoksia == * A. N. Clewberg-Edelcrantz och hans omgifning. (Väitöskirja.) Helsingfors 1903. * Elias Lönnrots Svenska skrifter utgifna af Jenny af Forselles 1. Uppsatser och öfversättningar. Skrifter utgivna av Svenska litteratursällskapet i Finland 87. Svenska litteratursällskapet i Finland, Helsingfors 1908, http://www.sls.fi/sv/utgivning/elias-lonnrots-svenska-skrifter-i * Elias Lönnrots Svenska skrifter utgifna af Jenny af Forselles 2. Bref, anteckningar och reseskildringar. Skrifter utgivna av Svenska litteratursällskapet i Finland 99. Svenska litteratursällskapet i Finland, Helsingfors 1911, http://www.sls.fi/sv/utgivning/elias-lonnrots-svenska-skrifter-ii == Lähteet == * * * * * Jenny af Forselles. 375 humanistia. Helsingin yliopisto. == Viitteet == Luokka:Suomalaiset opettajat Luokka:Kansanedustajat Luokka:Suomen ruotsalaisen kansanpuolueen poliitikot Luokka:Helsingin kaupunginvaltuutetut Luokka:Vaasan läänin eteläinen vaalipiiri Luokka:Varsinais-Suomen vaalipiiri Luokka:Suomalaiset päätoimittajat Luokka:Lotta Svärd -järjestössä vaikuttaneet henkilöt Luokka:Vuonna 1869 syntyneet Luokka:Vuonna 1938 kuolleet
Loud

Loud voi tarkoittaa: * LOUD Technologies, yhdysvaltalainen audioyritys * River Loud, joki Lancashiressa, Englannissa * George A. Loud (1852–1925), yhdysvaltalainen michiganilainen poliitikko Musiikissa: * Loud, Rihannan viides studioalbumi * Loud Records * Loudness, japanilainen rockyhtye * Loud (Timo Maasin albumi), Timo Maasin vuoden 2002 albumi * "Loud" (Shannon Nollin kappale), Shannon Nollin vuoden 2007 kappale *"Loud" (Stan Walkerin kappale), Stan Walkerin vuoden 2011 kappale * "Loud", Kutlessin kappale albumilta To Know That You're Alive * "Loud, Big & Richin vuoden 2007 kappale albumilta Between Raising Hell and Amazing Grace * Loud (yhtye), 1990-luvun yhtye, jossa ovat mukana Chris McLaughlin ja Stuart Morrow
Emma Åkerman

Emma Henrika Åkerman, o.s. Perander (9. lokakuuta 1851 Kuopio – 18. tammikuuta 1931 Taipalsaari) oli suomalainen opettaja ja ruotsin sekä suomen kielellä kirjoittanut runoilija. Hän käytti nimimerkkejä Emma ja -ma. Emma Åkermanin isä oli Kuopion pormestari Nils Fredrik Perander ja veli hovioikeudenneuvos Niilo Perander, joka tunnettiin myös näyttelijänä. Hän kävi Viipurissa ja Helsingissä tyttökoulua ja oli sitten useita vuosia pikkulastenkoulun opettajana Viipurissa. Emma Åkerman meni 1872 naimisiin hovioikeudenneuvos D. W. Åkermanin kanssa. Heidän perheessään oli 14 lasta. Emma Åkerman toimi Suomen Naisyhdistyksen Viipurin yhdistyksen ensimmäisenä puheenjohtajana 1886–1901 ja osallistui politiikkaan Suomalaisen puolueen piirissä. Hän oli kiinnostunut raittius-, opetus- ja siveyskysymyksistä ja oli myös mukana perustamassa Viipurin yhteiskoulua. Åkerman julkaisi elinaikanaan yhden runokokoelman ja hän kirjoitti myös runoja ja muita kirjoitelmia suomen ja ruotsin kielillä naisasialiikkeen julkaisemiin kalentereihin. == Teokset == * För dagen ; tankar af Emma. Wiborg 1886, uusi laaj. painos toim. Iikko B. Voipio. I. B. Voipio, Helsinki 1993 * Sampo : dramaattinen sovittelu Kalevalan Sampotarusta kymmenessä kuvauksessa ; toim. Iikko B. Voipio. I. B. Voipio, Helsinki 1997 == Lähteet == * (Arkistoitu linkki) * Saran sisaret : Naiskirjallisuuden perinnettä Suomessa 1800-luvulta 1900-luvun alkuun : 1880-luvulla aloittaneita kalenterikirjailijoita * Emma Åkermanin elämäkerta Kansallisbiografiassa ==Aiheesta muualla== * Åström, Emma, Elämäkertatietoja, Kirjasampi, viitattu 17.5.2019 Luokka:Suomalaiset runoilijat Luokka:Suomalaiset opettajat Luokka:Suomalaisen puolueen poliitikot Luokka:Vuonna 1851 syntyneet Luokka:Vuonna 1931 kuolleet
Sabotage

Sabotage (englantia tai ranskaa, suom. sabotaasi) voi tarkoittaa seuraavia: *Sabotaasi (Sabotage), elokuva vuodelta 1936 *Sabotage, elokuva vuodelta 1996 *Sabotage, elokuva vuodelta 2014 *Sabotage, Black Sabbathin albumi *”Sabotage”, Beastie Boysin kappale *”Sabotage”, Chisun kappale *Sabotage, H. R. Gigerin teos Helsingin Harakan saaressa.
S. ja A. Bovalliuksen säätiö

S. ja A. Bovalliuksen säätiö on vuonna 1905 Sofia (1815–1891) ja Angelique (1817–1901) Bovalliuksen säätiöimän omaisuuden turvin toimintansa aloittanut yleishyödyllinen säätiö, jonka varallisuus muodostuu pääosin Pieksämäen alueella sijaitsevasta metsä- ja kiinteistöomaisuudesta. Säätiö kehittää erityistä tukea tarvitsevien opiskelu- ja työllistymismahdollisuuksia ylläpitämällä ammatillista erityisoppilaitosta, aiemmin Bovallius- ammattiopistoa ja vuoden 2018 alusta Bovalliuksen ja Validia ammattiopiston fuusiosta syntynyttä Spesiaa sitä varten perustetun osakeyhtiön toisena omistajanaInvalidiliiton ja Bovallius-säätiön koulutus yhteiseen osakeyhtiöön, Savon Sanomat 21.12.2016. Viitattu 18.1.2017.. Koulutustoiminnan lisäksi säätiön toimintoihin kuuluvat sosiaalinen yritys Bovallius-Palvelut Oy sekä säätiön kiinteistö- ja metsäomaisuudesta huolehtiminen. Säätiö tukee tavoitteidensa mukaista toimintaa myös jakamalla avustuksia. ==Säätiön hallinto== S. ja A. Bovalliuksen säätiön toimitusjohtajana toimii Mia Sarpolahti. Säätiön hallitukseen kuuluu 3–6 jäsentä. Hallituksen puheenjohtajana vuoden 2018 alusta alkaen toimii Antti Heikkilä. Säätiön viimeiseen valtuuskuntaan kuuluivat Opetushallituksen johtokunnan nimeämät seitsemän varsinaista jäsentä ja kaksi varajäsentä. Puheenjohtajana toimi pääjohtaja Aulis Pitkälä. Valtuuskunta on 8.1.2018 sääntömuutoksen jälkeen lakkautettu. ==Lähteet== ==Katso myös== *Sosiaalinen yritys ==Aiheesta muualla== *S. ja A. Bovalliuksen säätiön kotisivut *S. ja A. Bovalliuksen säätiön vuosikertomus 2014 ==Kirjallisuutta== *Ruuskanen, Esa: Bovalliusten perintö : S. ja A. Bovalliuksen säätiö 1905–2005. S. ja A. Bovalliuksen säätiö, 2005. ISBN 952-91-8893-5. Luokka:Suomalaiset säätiöt Luokka:Vammaisuus
Packalén

Packalén on muun muassa seuraavien henkilöiden sukunimi: * Anne Packalén (s. 1959), suomalainen runoilija * Bengt Packalén (s. 1946), suomenruotsalainen toimittaja ja kirjailija * Gustaf Packalén (1872–1955), suomalainen yritys- ja järjestöjohtaja ja vientiasiantuntija, kauppaneuvos * Jeni Packalén (s. 1977), suomalainen oopperalaulaja * Karl Anshelm Packalén (1845–1900), suomalainen liikemies, maanviljelijä ja valtiopäivämies * Marja Packalén (s. 1948), suomalainen näyttelijä * Matti Packalén (1947–2018), suomalainen yritysjohtaja * Nils Kristian Packalén (1832–1902), suomalainen Venäjän armeijan kenraalimajuri * Petra Packalén (s. 1983), suomalainen päätoimittaja * Robin Packalen (s. 1998), suomalainen poplaulaja * Teemu Packalén (s. 1987), suomalainen vapaaottelija * Tom Packalén (s. 1969), suomalainen kansanedustaja.
Matti Packalén

Matti Heikki Juhani Packalén (1. huhtikuuta 1947 Helsinki – 21. toukokuuta 2018 Helsinki)Kuolinilmoitus, Keskisuomalainen 10.6.2018, s. 49 oli suomalainen diplomi-insinööri ja yritysjohtaja. Hän toimi muun muassa Kansa- yhtymän ja Alma Median toimitusjohtajana. Packalén oli koulutukseltaan tuotantotalouden insinööri. Hän oli Kansa-yhtymän toimitusjohtaja vuosina 1986–1992, sen jälkeen Aamulehti-yhtymän ja sitten Alma Median toimitusjohtaja. Vuodesta 2001 hän edusti Pohjoismaita Kansainvälisen kauppakamarin ICC:n hallituksessa. Packalénilla oli vuodesta 2004 konsulttialan yritys Pacom Oy. Tampereen yliopisto myönsi hänelle kunniatohtorin arvonimen.Yritysjohtaja Matti Packalén on kuollut. Iltalehti 10.6.2018 == Lähteet == == Aiheesta muualla == * Matti Packalénin muistokirjoitus Helsingin Sanomissa Luokka:Suomalaiset yritysjohtajat Luokka:Suomalaiset insinöörit Luokka:Vuonna 1947 syntyneet Luokka:Vuonna 2018 kuolleet
76 Freia

76 Freia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Heinrich Louis d'Arrest vuonna 1862. Pikkuplaneetta sai nimensä skandinaavisen mytologian Freija- jumalattaren mukaan. Koska Freian läpimitta on noin 184 kilometriä, se on päävyöhykkeen kohteeksi melko suuri. Freian pyörähdysaika eli vuorokauden pituus sen pinnalla on noin 9,97 tuntia. ==Lähteet== *JPL Small-Body Database Browser: 76 Freia * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Freia

Freia tarkoittaa esimerkiksi seuraavia: * Freia (tai Freija), skandinaavinen jumalatar * 76 Freia, asteroidi * Freia, Kraft Foodsin omistama norjalainen suklaatuoteyritys * Freia, suomalainen liikkeenjohdon konsulttiyritys ==Katso myös== * Freja (täsmennyssivu) Luokka:Täsmennyssivut
72 Feronia

72 Feronia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. H. F. Peters vuonna 1861. Pikkuplaneetta sai nimensä roomalaisen mytologian Feronia-jumalattaren mukaan. Feronian läpimitta on noin 86 kilometriä ja sen pyörähdysaika on noin 8,10 tuntia. ==Lähteet== *JPL Small-Body Database Browser: 72 Feronia * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Valkeat yöt

Valkeat yöt voi tarkoittaa ainakin seuraavia: *”Valkeat yöt”, Fjodor Dostojevskin novelli *Valkeat yöt, Laila Hietaniemen romaani *Valkeat yöt, Luchino Viscontin ohjaama italialainen elokuva *Taylor Hackfordin Valkeat yöt, Taylor Hackfordin ohjaama yhdysvaltalainen elokuva *Beck – Valkeat yöt, Kjell Sundvallin ohjaama ruotsalainen televisioelokuva
74 Galatea

74 Galatea on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. W. Tempel vuonna 1862. Pikkuplaneetta sai nimensä kreikkalaisen mytologian Galateia-nereidin mukaan, tai sitten nimi viittaa myyttisen Pygmalionin veistämään patsaaseen. Koska Galatean läpimitta on noin 119 kilometriä, se on melko suuri päävyöhykkeen kohde. Galatea on kooltaan samaa luokkaa kuin viides löydetty pikkuplaneetta Astraea, joka löytyi jo vuonna 1845 ja on Galatean tavoin päävyöhykkeen asteroidi. Galatea kuitenkin löytyi 17 vuotta Astraeaa myöhemmin, sillä sen pinta on huomattavasti Astraean pintaa tummempi. Galatean pyörähdysaika eli vuorokauden pituus sen pinnalla on noin 17,27 tuntia. Tätä asteroidia ei tule sekoittaa Neptunuksen kuuhun, jolla on sama nimi, eli Galateaan. ==Katso myös== *96189 Pygmalion ==Lähteet== *JPL Small-Body Database Browser: 74 Galatea * *JPL Small-Body Database Browser: 5 Astraea *Hubble Images of Asteroids Help Astronomers Prepare for Spacecraft Visit *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Bartosz Nowicki

Bartosz Nowicki (s. 26. helmikuuta 1984 Gryfice) on puolalainen keskimatkojen juoksija. Hän edustaa MKL Szczecin -seuraa ja on pituudeltaan 187 cm. Nowicki sijoittui Debrecenin alle 18-vuotiaiden MM-kilpailuissa 2001 kuudenneksi 1 500 metrin juoksussa. Hän voitti saman matkan alle 20-vuotiaiden Euroopan- mestaruuden Tampereella 2003 ajalla 3.45,01 ja oli yhdeksäs Erfurtin alle 23-vuotiaiden EM-kilpailuissa 2005. Hän sai Pariisin sisäratojen EM- kilpailuissa 2011 pronssia 1 500 metrillä ajalla 3.41,48. Nowicki teki 1 500 metrin sisäratojen Puolan ennätyksen 3.38,90 Karlsruhessa 13. helmikuuta 2011. Hän on voittanut Puolan-mestaruuden ulkoradoilla 1 500 metrillä 2007, 2011 ja 2012 sekä sisäradoilla 1 500 ja 3 000 metrillä 2008. == Henkilökohtaiset ennätykset == === Ulkoradat === Matka Aika Paikka Vuosi 800 m 1.46,81 Bydgoszcz 10. kesäkuuta 2007 1 000 m 2.20,27 Słupsk 12. elokuuta 2006 1 500 m 3.36,68 Rehlingen 13. kesäkuuta 2011 Maili 3.57,19 Lontoo 6. elokuuta 2011 2 000 m 5.05,83 Międzyzdroje 18. elokuuta 2007 3 000 m 7.57,99 Rehlingen 24. toukokuuta 2010 5 000 m 14.04,41 Bielsko-Biała 8. heinäkuuta 2010 === Sisäradat === Matka Aika Paikka Vuosi 800 m 1.47,42 Karlsruhe 10. helmikuuta 2008 1 500 m 3.38,90 Karlsruhe 13. helmikuuta 2011 == Lähteet == Luokka:Puolalaiset keskimatkojen juoksijat Luokka:Vuonna 1984 syntyneet Luokka:Elävät henkilöt
Kristian Swanljung

Karl Kristian Swanljung (19. elokuuta 1892 Vaasa – 6. syyskuuta 1964 Helsinki) oli suomalainen kirjailija. Swanljungin vanhemmat olivat asianajaja Karl Johan Svanljung (1861–1932) ja hänen ensimmäinen vaimonsa Anna Ahnger. Hän meni 1923 naimisiin Pietarissa Elisabeth von Arronetin kanssa mutta liitto päättyi avioeroon. Myöhemmin Swanljung meni naimisiin Hilma Ester Olsonin (1903–1985) kanssa. Swanljung lähti oppikoulun suoritettuaan Pietariin, jossa hän toimi ensimmäisen maailmansodan aikana pankkivirkailijana ja liikemiehenä. Keväällä 1918 hän lähti Siperiaan ja kiersi sitten useiden vuosien ajan Aasiassa Siperian ohella muun muassa Mongoliassa, Keski-Aasiassa ja Afganistanissa. Hän liittyi syksyllä 1919 amiraali Aleksandr Koltšakin valkoiseen armeijaan. Koltšakin kärsittyä tappion Swanljung pakeni armeijan mukana Uralilta Siperiaan, haavoittui ja sairastui koleraan. Lopulta hän karkasi armeijasta joulukuussa 1919 piileskellen sitten bolševikkien hallitsemassa Siperiassa vuoteen 1924 saakka kunnes pääsi siirtymään Mongolian rajan yli. Swanljung julkaisi vuonna 1928 näistä seikkailuistaan kirjan Ajettuna kuin villieläin : muistelmia Siperiasta joka ilmestyi samanaikaisesti englanniksi, espanjaksi, ruotsiksi ja suomeksi.Merkillinen seikkailukirja, Aamulehti 21.10.1928 nro 289, s. 7, Kansalliskirjaston Digitoidut aineistotSuomalainen Ossendovski, Uudella Auralle kirjoittanut V. A. Koskenniemi, Uusi Aura 04.11.1928 nro 303, s. 11, Kansalliskirjaston Digitoidut aineistotHarvinainen muistelmateos, Iltalehti 29.10.1928 nro 253, s. 5, Kansalliskirjaston Digitoidut aineisto Kristian Swanljung on haudattu Nuijamaan hautausmaalle.Kristian Swanljungin ja hänen vaimonsa Ester Olsonin hautakivi Nuijamaan hautausmaalla, Suomen Sukututkimusseura Hautakirjoituksia ja hautakuvia == Teoksia == * Ajettuna kuin villieläin : muistelmia Siperiasta. WSOY 1928 (ilmestyi samanaikaisesti englanniksi (Men and monsters), espanjaksi, ruotsiksi ja suomeksi) * Manifestin jälillä : Venäjällä, Afganistanissa ja Siperiassa vuonna 1918. WSOY 1929 * Om Ryska ikoner. Finsk tidskrift 12/1936 == Lähteet == * * Martti Strangin GeneaNet-tietokanta : Swanljungin perhetiedot * * SukuForum 1.12.2011 : Säätyläisiä Nuijamaalla, Olsoni, Nordström, Rosell ym. === Viitteet === Luokka:Suomalaiset kirjailijat Luokka:Vuonna 1892 syntyneet Luokka:Vuonna 1964 kuolleet
96189 Pygmalion

96189 Pygmalion on pikkuplaneetta, joka kuuluu Maan lähelle tuleviin Amor- tyypin asteroideihin. Sen löysi H. Debehogne vuonna 1991. Pikkuplaneetta sai nimensä kreikkalaisen mytologian Pygmalionin mukaan. Ennen nimeämistään tämä asteroidi tunnettii väliaikaisella tunnuksella 1991 NT3. Koska Pygmalionin absoluuttinen magnitudi (H) on 16,262, sen läpimitta on todennäköisesti välillä 2–4 kilometriä. ==Katso myös== *74 Galatea ==Lähteet== *JPL Small-Body Database Browser: 96189 Pygmalion (1991 NT3) *ABSOLUTE MAGNITUDE (H) *Numbered minor planets Luokka:Amor-asteroidit
Lighters

”Lighters” on kappale yhdysvaltalaiselta hip hop -duolta Bad Meets Evil, joka koostuu artisteista Royce da 5′9″ ja Eminem. Kappale julkaistiin toisena singlenä heidän ensimmäiseltä EP-levyltään Hell: The Sequel (2011). Kappale ensiesitettiin radiossa 5. heinäkuuta 2011, ja sen julkaisi Shady Records. Kappaleessa on mukana yhdysvaltalainen laulaja-lauluntekijä Bruno Mars. Kappaleen tuottivat Eminem, Battle Roy ja tuotantotiimi The Smeezingtons. Eminem ja Royce da 5′9″ ovat sanoneet halunneensa koettaa kappaleessa jotakin erilaista verrattuna perinteisiin hip hop -artisteihin. ”Lighters” edustaa alternative hip hopia, ja kriitikot ovat sanoneet sen sisältävän soulmusiikkia ja saaneen vaikutteita synthpopista. Kappaleen on huomattu eroavan tyylillisesti saman EP:n muista kappaleista. Kappale on saanut myönteisiä ja kielteisiä arvioita, ja jotkut ovat kiitelleet sen eroavaisuutta muihin kappaleisiin ja irtautumista vakavammista ja aggressiivisista teemoista, kun taas jotkut arvostelivat sitä samasta syystä. Ristiriitaisesta vastaanotosta huolimatta kappale menestyi kaupallisesti hyvin ja pääsi kärkikymmenikköön Uudessa-Seelannissa, Sveitsissä, Isossa-Britanniassa ja Yhdysvalloissa. ”Lighters” esitettiin vuoden 2011 Bonnaroo- ja Lollapalooza- musiikkifestivaaleilla. Luokka:Vuoden 2011 kappaleet Luokka:Bad Meets Evilin kappaleet Luokka:Bruno Marsin kappaleet Luokka:The Smeezingtonsin tuottamat kappaleet Luokka:Eminemin tuottamat kappaleet
73 Klytia

73 Klytia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi H. P. Tuttle vuonna 1862. Pikkuplaneetta sai nimensä kreikkalaisen mytologian Klytien mukaan. Klytian läpimitta on noin 44 kilometriä, ja se kuuluu spektriluokkaan S. Klytian pyörähdysaika eli vuorokauden pituus sen pinnalla on noin 8,30 tuntia. ==Lähteet== *JPL Small-Body Database Browser: 73 Klytia * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Klute – rikosetsivä

Klute – rikosetsivä on vuonna 1971 ensi-iltansa saanut rikoselokuva, jonka on ohjannut Alan J. Pakula. Elokuva on ensimmäinen Pakulan aloittamasta trilogiasta. Muita trilogian elokuvia ovat Ansa – Parallax View ja Presidentin miehet. Elokuvan pääosia näyttelevät Jane Fonda, Donald Sutherland, Charles Cioffi ja Roy Scheider. Candy Darling, Jean Stapleton ja Sylvester Stallone tekevät cameoroolin elokuvassa. Elokuvassa pennsylvanialainen yksityisetsivä Klute (Sutherland) selvittää kadonneen ystävänsä tapausta ja seuraa vihjetta manhattanilaisen prostituoidun (Fonda) luokse. Fonda sai roolistaan Oscarin. The New York Timesin kriitikot valitsivat Kluten vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == ==Aiheesta muualla== * * luokka:Yhdysvaltalaiset rikoselokuvat Luokka:Vuoden 1971 yhdysvaltalaiset elokuvat Luokka:Elokuvat prostituutiosta Luokka:Alan J. Pakulan ohjaamat elokuvat Luokka:Parhaan naispääosan Oscar-palkinnon saaneet elokuvat
Anders Igelström

Anders (Andrei Viktorovitš) Igelström (20. tammikuuta 1860 Vilna – 7. lokakuuta 1928 Helsinki) oli venäläis-suomalainen sotilas ja suomen ja venäjän kielellä kirjoittanut kirjailija, joka upseerinuran päätyttyä toimi venäläisen kirjaston kirjastonhoitajana ja sanomalehtimiehenä ja oli poliittinen aktivisti.Jussi-Pekka Hakkarainen, Oppineiden talossa, pro gradu, Helsingin yliopisto, Elämäkerta s. 14–22. Igelströmin vanhemmat olivat kenraalimajuri Viktor Igelström ja Micheline Maskevits. Hän yleni omalla sotilasurallaan aliluutnantiksi, mutta hänet karkotettiin Siperiaan vallankumoukselliseksi epäiltynä. Armahduksen jälkeen Igelström jatkoi upseerina, ja hänet komennettiin 1892 Suomeen. Vuonna 1899 hänestä tuli Helsingin yliopiston ylimääräinen venäjän kielen lehtori, ja seuraavana vuonna hän erosi armeijan palveluksesta kapteenina. 1902 hänet nimitettiin yliopiston Venäläisen kirjaston esimieheksi. Kirjastonhoitajan työnsä ohella Igelström toimi lehtimiehenä, hän oli eräiden venäjänkielisten lehtien Suomen kirjeenvaihtaja 1899-1917. Vuosina 1909-1910 hän toimitti Finljandija-nimistä aikakauskirjaa. Igelström julkaisi nimellä A. V. Igelström teoksen Finlândiâ: S 17 risunkami (1925). Nimimerkillä A. I. hän julkaisi teoksen Slavofiilit: piirteitä Venäjän kirjallisuuden historiasta (1897). Hän on laatinut Johan Kockin (И. Кокъ) teoksen Всеобщая забастовка в Финляндіи (1907) käännöksen. Yhdessä Josef Mandelstamin kanssa hän toimitti ruotsalais-venäläisen sanakirjan (1905). Igelströmin puoliso oli vuodesta 1883 Helene Golacho (k. 1950). ==Julkaisut== * Slavofiilit: piirteitä Venäjän kirjallisuuden historiasta, Otava, 1897 * Svensk-rysk ordbok. Enligt uppdrag av kejserliga senaten för Finland. Utarbetad af J. Mandelstam och A. Igelström, Finska litteratursällskapet tr. 1905 * Finlândiâ: S 17 risunkami, Gosudarstvennoe izdatel'stvo, Moskva, 1925 ;Käännös * Всеобщая забастовка в Финляндіи käännöksen (подъ редакціей и съ предисловіумъ А. Игельстрома. Другъ народа, С.-Петербургъ, 1907) == Lähteet == * * Sivu 324. ===Viitteet=== Luokka:Kirjastonhoitajat Luokka:Suomalaiset toimittajat Luokka:Venäläiset toimittajat Luokka:Suomalaiset kirjailijat Luokka:Venäläiset kirjailijat Luokka:Vuonna 1860 syntyneet Luokka:Vuonna 1928 kuolleet Luokka:Ulkomaankirjeenvaihtajat
Glukokinaasi

Glukokinaasi eli heksokinaasi IV on entsyymi ja yksi heksokinaasin isoentsyymeistä. Glukokinaasia esiintyy ihmisellä erityisesti maksassa ja haimassa. Se katalysoi reaktiota, jossa glukoosi reagoi ATP-molekyylin kanssa ja tuotteena muodostuu glukoosi-6-fosfaattia. Glukokinaasin EC-numero on EC 2.7.1.2 ja CAS-numero 9001-36-9. ==Toiminta== Muiden heksokinaasien tavoin glukokinaasi toimii osana glykolyysiä. Nisäkkäillä se eroaa muista heksokinaasin isoentsyymeistä, jotka ovat dimeerejä, olemalla noin 50 kDa:n kokoinen monomeeri ja muistuttaa esimerkiksi hiivojen glukokinaasia. Glykokinaasi eroaa myös kinetiikaltaan isoentsyymeistään. Sen affiniteetti verrattuna muihin heksokinaaseihin glukoosin suhteen on noin 50 kertaa alhaisempi ja KM\- sekä Vmax-arvo on korkeampi, joka merkitsee sitä että entsyymi muodostaa glukoosista glukoosi-6-fosfaattia nopeammin kuin muut isoentsyymit, mutta aktivoitumiseen tarvittava glukoosikonsentraatio on korkeampi. Entsyymin tärkeä tehtävä on tuottaa glukoosi-6-fosfaattia glykogeenin synteesiä varten. Glukokinaasi eroaa muista heksokinaasin isoentsyymeistä myös säätelyltään. Reaktion tuote glukoosi-6-fosfaatti ei suoraan inhiboi entsyymiä, mutta glukoosi-6-fosfaatin kanssa tasapainossa oleva glykolyysin välituote fruktoosi-6-fosfaatti toimii sen inhibiittorina. Lisäksi entsyymin toimintaa ohjaa erityinen säätelyproteiini. Kun veressä on paljon fruktoosi-6-fosfaattia, säätelyentsyymi on kiinnittyneenä glukokinaasiin ja estää sen toiminnan. Veren glukoosikonsentraation kasvaessa riittävästi säätelyproteiini irtoaa ja glukokinaasi aktivoituu. Myös rasvahappojen asyylijohdannaiset ovat mahdollisesti entsyymin inhibiittoreita. ==Glukokinaasi ja diabetes== Glukokinaasi tuottaa glukoosi-6-fosfaattia ja osallistuu siten insuliinituotannon säätelyyn. Eräät inaktiivista entsyymiä aiheuttavat mutaatiot ovat yhteydessä nuoruusiässä alkavan aikuistyypin diabeteksen syntyyn. Toinen mutaatio aiheuttaa synnynnäistä hyperinsulismia. ==Lähteet== Luokka:Transferaasit
Nu Pagadi

Nu Pagadi oli saksalainen pop rock -yhtye, joka perustettiin joulukuussa 2004 saksalaisen Popstars-televisiosarjan neljännellä tuotantokaudella. Alkuperäiseen kokoonpanoon kuului neljä laulajaa, mutta Doreen Steiner jätti yhtyeen toukokuussa 2005. Syyskuussa 2005 yhtye kertoi lopettavansa erimielisyyksien takia. == Diskografia == === Albumit === Vuosi Nimi ListasijoituksetListasijoitukset: Saksa Itävalta Sveitsi Ensimmäinen julkaisu Saksa Itävalta Sveitsi 2005 Your Dark Side 1 (12 vko.) 5 (10 vko.) 6 (9 vko.) 3\. tammikuuta 2005 === Singlet === Vuosi Nimi Listasijoitukset Ensimmäinen julkaisu Saksa Itävalta Sveitsi 2004 Sweetest Poison Your Dark Side 1 (14 vko.) 1 (17 vko.) 1 (12 vko.) 13\. joulukuuta 2004 2005 Dying Words Your Dark Side 22 (9 vko.) 36 (5 vko.) 47 (5 vko.) 20\. helmikuuta 2005 == Lähteet == Luokka:Saksalaiset pop rock -yhtyeet
Mughal-E-Azam

Mughal-E-Azam (suomeksi ”Suuri moguli”) on K. Asifin ohjaama intialainen historiallinen draamaelokuva vuodelta 1960. Elokuvassa seurataan moguliprinssi Salimin ja hovitanssija Anarkalin rakkaussuhdetta. Salimin isä Akbar ei hyväksy suhdetta, mikä johtaa sotaan isän ja pojan välillä. Elokuva voitti National Film Awards -palkinnon ja kolme Filmfare Awards -palkintoa. Mughal-E- Azam on yksi kaikkien aikojen merkittävimmistä ja tuottoisimmista intialaisista elokuvista. Se rikkoi aikansa ennätyksiä ja oli eniten tuottanut hindielokuva vuoteen 1975 asti, jolloin Sholay ilmestyi. Sterling Investment Corporation julkaisi elokuvan uudelleen teatterilevitykseen kokonaan värillisenä vuonna 2004 ja se pyöri elokuvateattereissa 25 viikkoa. Elokuva perustuu löyhästi tarinaan Suurmogulien valtakunnan hallitsijasta Jahangirista. == Näyttelijät == == Soundtrack == == Palkinnot == * National Film Awards ** Paras hindinkielinen elokuva – K. Asif * Filmfare Awards ** Paras elokuva – K. Asif ** Paras dialogi – Aman, Wajahat Mirza, Kamal Amrohi, Ehsan Rizvi ** Paras kuvaus – R. D. Mathur *** Ehdokkuudet **** Paras ohjaus – K. Asif **** Paras naispääosa – Madhubala **** Paras musiikki – Naushad **** Paras sanoitus – Shakeel Badayuni (”Pyar Kiya To Darna Kya”) **** Paras playback-laulaja – Lata Mangeshkar (”Pyar Kiya To Darna Kya”) == Lähteet == == Aiheesta muualla == * * * Luokka:Vuoden 1960 intialaiset elokuvat Luokka:Intialaiset romanttiset draamaelokuvat Luokka:Intialaiset historialliset draamaelokuvat Luokka:Intialaiset mustavalkoelokuvat Luokka:Hindinkieliset elokuvat
75 Eurydike

75 Eurydike on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. H. F. Peters vuonna 1862. Pikkuplaneetta sai nimensä kreikkalaisen mytologian Eurydiken, Orfeuksen vaimon, mukaan. Eurydiken läpimitta on noin 56 kilometriä, ja se kuuluu spektriluokkaan Xk. Eurydiken pyörähdysaika eli vuorokauden pituus sen pinnalla on noin 5,36 tuntia. ==Lähteet== *JPL Small-Body Database Browser: 75 Eurydike * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Johann Jakob Bodmer

Johann Jakob Bodmer (1698–1783) oli sveitsiläinen kirjailija. Oltuaan alkuaan lähellä Johann Christoph Gottschedin esteettistä kantaa Bodmer vähitellen kehittyi hänen kiivaaksi vastustajakseen. Ystävänsä Johann Jakob Breitingerin kanssa hän ajoi Gottschedin edustaman ranskalaisen suunnan vastapainoksi englantilaisen makusuunnan asiaa. Bodmer, Johann Jakob, Tietosanakirja osa 1, palsta 1110, Tietosanakirja Osakeyhtiö 1909 Bodmer käänsi 1732 John Miltonin Kadotetun paratiisin ja ylisti Breitingerin kanssa yhdessä julkaisemissaan esteettisissä kirjoituksissa, muun muassa Von dem Wunderbaren in der Poesie ja Kritische Betrachtungen, Homerosta, Shakespearea ja Miltonia. Yleensä he edustivat Gottschediin nähden syvempää, inhimillisesti todempaa taidekäsitystä, vaikka Bodmer myöhemmin esiintyi kylläkin ahdasmielisenä Lessingiin ja Goetheen nähden. Bodmer julkaisi myös raamatullisen runoelman Die Noachide ja harrasti keskiaikaista saksalaista runoutta. Hän julkaisi Nibelungen laulujen toisen osan sekä kokoelman minnelauluja, niin sanotun Manessen käsikirjoituksen. == Lähteet == ==Aiheesta muualla== Luokka:Sveitsiläiset kirjailijat Luokka:Vuonna 1698 syntyneet Luokka:Vuonna 1783 kuolleet
Hämärän peitossa

Hämärän peitossa () on yhdysvaltalainen mysteerinen draamaelokuva vuodelta 1942, jonka ohjasi Jack Conway. Pääosissa ovat William Powell, Hedy Lamarr, Claire Trevor ja Basil Rathbone. Hämärän peitossa perustuu John H. Kafkan ja Howard Emmett Rogersin tarinaan, josta käsikirjoituksen kirjoitti Guy Trosper. Hämärän peitossa sai ensi-iltansa Yhdysvalloissa 23. heinäkuuta vuonna 1942 ja Suomessa sai ensi-iltansa 17. joulukuuta vuonna 1944. Metro-Goldwyn-Mayer tuotti elokuvan. Hämärän peitossa on uudelleenfilmatisointi ranskalaisesta elokuvasta Unohdettu elämä (1938), jonka ohjasi Curtis Bernhardt. Powell näyttelee diplomaattia David Talbotia (Jean Pelletier), jonka muistinmenetys menneisyydestään palaa takaisin vaivaten häntä. == Rooleissa == == Aiheesta muualla == * * * * Luokka:Yhdysvaltalaiset draamaelokuvat Luokka:Vuoden 1942 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Jack Conwayn ohjaamat elokuvat Luokka:Metro-Goldwyn-Mayerin elokuvat
79 Eurynome

79 Eurynome on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1863. Pikkuplaneetta sai nimensä kreikkalaisen mytologian Eurynomen, yhden okeanideista, mukaan. Eurynomen läpimitta on noin 66 kilometriä, ja se kuuluu spektriluokkaan S. Eurynomen pyörähdysaika eli vuorokauden pituus sen pinnalla on noin 5,98 tuntia. ==Lähteet== *JPL Small-Body Database Browser: 79 Eurynome * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
Suspended Animation

Suspended Animation voi tarkoittaa seuraavia asioita: * Suspended Animation, Eshamin albumi * Suspended Animation, Fantômasin albumi * Suspended Animation, The Monksin albumi * Suspended Animation, John Petruccin albumi * Suspended Animation, yhdysvaltalainen elokuva vuodelta 2001.
Lappeenrannan kisapuiston tekojäärata

Kisapuiston tekojäärata on urheilukenttä Lappeenrannassa. Se sijaitsee Parkkarilan kaupunginosassa, Kisapuistossa. Tekojäärataa käytetään jääpallokenttänä, ja kesäisin paikalla oleva hiekkatekonurmi toimii pesäpallo- ja jalkapallokenttänä. Kisapuisto on Bandyliigassa pelaavan jääpalloseura Veiterän ja naisten SM-sarjassa pelaavan Wiipurin Susien kotikenttä. Kisapuiston tekojääradalla on kattamaton seisomakatsomo ja kenttä on valaistu. Se on isännöinyt jääpallon Super Cupia kolmesti, kaksi kertaa vuonna 2005 sekä vuonna 2009. Naisten MM-kilpailut Kisapuistossa on pelattu vuosina 2004 ja 2014. ==Hallihanke== Tekojääradalle on tarkoitus rakentaa jääpallohalli.https://yle.fi/urheilu/3-12160755 Hankkeen toteutuksesta vastaa AviaSport Areena Oy.https://yle.fi/urheilu/3-12186195 == Lähteet == Luokka:Suomen tekojääradat Luokka:Lappeenrannan urheilupaikat
Senaattori oli tahditon

Senaattori oli tahditon, myös nimellä Senaattori käyttäytyy sopimattomasti () on vuonna 1947 ensi-iltansa saanut yhdysvaltalainen komediaelokuva. Elokuvan ohjasi George S. Kaufman ja sen pääosissa ovat William Powell ja Ella Raines. Powell näyttelee hajamielistä yhdysvaltalaista senaattoria, joka pyrkii presidentiksi. Raines näyttelee asiasta kiinnostuvaa toimittajaa. Charles MacArthur kirjoitti käsikirjoituksen Edwin Lanhamin tarinan pohjalta. Senaattori oli tahditon sai ensi-iltansa Yhdysvalloissa 26. joulukuuta 1947 ja Suomessa vähän yli kaksi vuotta myöhemmin 30. joulukuuta 1949. Inter-John Productions tuotti elokuvan. Tämä on viimeinen Powellin ja Myrna Loyn välinen yhteistyö. He tekivät yhdessä yhteensä 14 elokuvaa. Powell voitti suorituksestaan parhaassa miespääosassa New York Film Critics Circle -palkinnon vuonna 1947. == Näyttelijät == Myrna Loylla on elokuvassa cameorooli. == Aiheesta muualla == * * * * Luokka:Yhdysvaltalaiset komediaelokuvat Luokka:Vuoden 1947 yhdysvaltalaiset elokuvat Luokka:Yhdysvaltalaiset mustavalkoelokuvat
Breakers Hotel

Breakers Hotel on hotelli Palm Beachin kaupungissa Floridan osavaltiossa Yhdysvalloissa. Alkuperäinen hotelli avattiin vuonna 1896 nimellä The Palm Beach Inn. Vuonna 1901 hotelli nimettiin Breakers Hoteliksi. Puinen hotelli paloi maan tasalle vuonna 1903, ja se uudelleen rakennettiin puusta vuonna 1904, mutta vuonna 1925 hotelli paloi taas. Vuonna 1926 nykyinen hotelli rakennettiin kokonaan uudelleen kivestä. Nykyisen hotellin esikuvana toimi Roomassa 1500-luvulla rakennettu Villa Medici -rakennus.http://www.thebreakers.com/about_the_breakers/history/ Vuonna 1973 Breakers Hotel lisättiin National Register of Historic Places -listalle. == Lähteet == == Aiheesta muualla == Luokka:Floridan rakennukset ja rakennelmat Luokka:National Register of Historic Places -kohteet Floridassa Luokka:Palm Beachin piirikunta Luokka:Yhdysvaltain hotellit
Hades Rise

Hades Rise on norjalaisen black/thrash metal -yhtye Aura Noirin vuonna 2008 julkaistu albumi. == Kappaleet == # # # # # # # # # # == Kokoonpano == * Apollyon ‎– rummut, basso, laulu, rytmi- ja soolokitara * Aggressor ‎– basso, laulu, rytmi- ja soolokitara Vierailevat muusikot * Danny Coralles ‎– soolokitara kappaleessa "Gaping Grave Awaits" * Rune Eriksen ‎– soolokitara kappaleessa "Iron Night/Torment Storm", "Death Mask" ja "Unleash the Demon" == Arvostelut == * Imperiumi: 8½/10 == Lähteet == == Aiheesta muualla == * * Hades Rise discogs.com -sivustolla Luokka:Vuoden 2008 albumit Luokka:Aura Noirin albumit
Judo kesäolympialaisissa 2012

Judossa kilpailtiin Lontoon 2012 kesäolympialaisissa 28. heinäkuuta – 3. elokuuta Exhibition Centre Londonissa. Tapahtumia oli 14, joista seitsemän oli miehille ja seitsemän naisille. Kilpailijoita oli yhteensä 386. Isäntämaa Yhdistynyt kuningaskunta sai jokaiseen luokkaan automaattisesti yhden paikan. ==Tapahtumat== Miehet: *−60 kg *60–66 kg *66–73 kg *73–81 kg *81–90 kg *90–100 kg *+100 kg Naiset: *−48 kg *48–52 kg *52–57 kg *57–63 kg *63–70 kg *70–78 kg *+78 kg ==Mitalistit== Lähde: London2012 ===Miehet=== Sarja Kultaa Hopeaa Pronssia 60 kg Arsen Galstyan Hiroaki Hiraoka Felipe Kitadai Rishod Sobirov 66 kg Laša Šavdatuašvili Miklós Ungvári Cho Jun-Ho Masashi Ebinuma 73 kg Mansur Isajev Riki Nakaya Ugo Legrand Sainjargalyn Nyam-Ochir 81 kg Kim Jae-Bum Ole Bischof Ivan Nifontov Antoine Valois-Fortier 90 kg Song Dae-Nam Asley Gonzalez Ilias Iliadis Masashi Nishiyama 100 kg Tagir Khaibulaev Tuvshinbajar Naidan Dimitri Peters Henk Grol yli 100 kg Teddy Riner Aleksandr Mihailin Rafael Silva Andreas Tölzer ===Naiset=== Sarja Kultaa Hopeaa Pronssia 48 kg Sarah Menezes Alina Alexandra Dumitru Éva Csernoviczki Charline Van Snick 52 kg An Kum-Ae Yanet Bermoy Rosalba Forciniti Priscilla Gneto 57 kg Kaori Matsumoto Corina Căprioriu Marti Malloy Automne Pavia 63 kg Urška Žolnir Xu Lili Yoshie Ueno Gévrise Émane 70 kg Lucie Decosse Kerstin Thiele Yuri Alvear Edith Bosch 78 kg Kayla Harrison Gemma Gibbons Audrey Tcheuméo Mayra Aguiar yli 78 kg Idalys Ortíz Mika Sugimoto Karina Bryant Tong Wen ==Lähteet== *Search events – Judo ===Viitteet=== ==Aiheesta muualla== *Judo 2012 kesäolympialaisten ja -paralympialaisten virallisilla sivuilla Luokka:Judo olympialaisissa Luokka:Kesäolympialaiset 2012
Veikko Santero

Veikko Gunnar Santero (5. maaliskuuta 1923 – 4. elokuuta 2005) valittiin Salon kaupunginjohtajaksi joulukuussa 1964 äkillisesti kuolleen Viljo Mertanon tilalle. Hän hoiti virkaa vuosina 1964–1986. ==Lähteet== Luokka:Salon kaupunginjohtajat Luokka:Vuonna 1923 syntyneet Luokka:Vuonna 2005 kuolleet
Reijo Lindqvist

Reijo Rafael Lindqvist (s. 14. marraskuuta 1938 Kiukainen) hoiti Salon kaupunginsihteerin virkaa vuosina 1975–1986 ja kaupunginjohtajan virkaa vuosina 1986–1999.Salon kaupunginjohtajavalintaan lisävalaistusta Yle, 11.5.1999. Viitattu 15.5.2018. Reijo Lindqvist syntyi kirvesmies Arvi Jalo Lindqvistin ja Alli Elviira Fältin perheeseen. Hänen puolisonsa vuodesta 1966 on Leena Päivikki Rintala. Lindqvist suoritti kauppakoulun 1958, kauppaopiston 1960 ja valmistui sitten vielä ekonomiksi Turun kauppakorkeakoulusta vuonna 1965. Myöhemmin hän täydensi tutkintoaan ja sai kauppatieteen maisterin arvon 1988. Reijo Lindqvist toimi opettajana 1964–1966, Raision taloussihteerinä 1966–1971 ja Hämeenlinnan kaupunginkamreerina 1971–1972. Hän toimi Suomen Kaupunkiliiton piiritilintarkastajana vuosina 1972-1975 ennen siirtymistään Salon kaupungin palvelukseen. ==Lähteet== Luokka:Salon kaupunginjohtajat Luokka: Suomalaiset virkamiehet Luokka:Vuonna 1938 syntyneet Luokka:Elävät henkilöt
Viljo Mertano

Viljo Ilmari Mertano (31. tammikuuta 1913 Turku – 21. lokakuuta 1964) toimi Salon kauppalan- ja kaupunginjohtajana vuosina 1949–1964. Hän suoritti ylemmän oikeustutkinnon 1937 ja sai varatuomarin arvon 1944. Ennen nimitystään Salon kauppalanjohtajaksi Mertano työskenteli Turun kunnallishallinnossa ja oli Turun kaupunginvaltuuston jäsen vuosina 1948–1949.Kaupunginjohtaja Viljo Mertano (maksullinen artikkeli) Helsingin Sanomat 23.10.1964, HS Aikakone. Viitattu 3.4.2018. ==Lähteet== Luokka:Salon kaupunginjohtajat Luokka:Suomalaiset juristit Luokka:Turun kaupunginvaltuutetut Luokka:Vuonna 1913 syntyneet Luokka:Vuonna 1964 kuolleet
Herman Tuomaala

Herman T. Tuomaala (23. marraskuuta 1883 Tottijärvi – 9. helmikuuta 1956 Salo) oli koulutukseltaan varatuomari ja toimi Salon kauppalanjohtajana vuosina 1931–1949. Tuomaalan vanhemmat olivat maanviljelijä Herman Tuomaala ja Josefiina Karoliina Jaakkola. Hän pääsi ylioppilaaksi yksityisesti vuonna 1905 Tampereen yhteiskoulusta ja suoritti oikeustutkinnon 1910 sekä sai varatuomarin arvon 1915. Tuomaala toimi asianajajana vuodesta 1912–1931. Hän oli Helsingin Osakepankin Salon konttorin johtajana 1919–1931. Hän toimi järjestysoikeuden puheenjohtajana eli järjestysmiehenä vuodesta 1912Kuka Kukin on 1954ja sen jälkeen Salon kauppalanjohtajana 1931–1949. Tuomaala sai pormestarin arvonimen 1937.Ylioppilasmatrikkeli 1905-1907 ==Lähteet== Luokka:Salon kaupunginjohtajat Luokka:Vuonna 1883 syntyneet Luokka:Vuonna 1956 kuolleet Luokka:Suomalaiset juristit
Mil Mi-2

Mil Mi-2 (, Nato raportointi nimi: Hoplite) on neuvostoliitossa suunniteltu ja valmistettu pieni kevyesti panssaroitu kuljetushelikopteri, joka kyetään käyttämään lähitukikopterina, kun se aseistetaan 57 millimetrin raketeilla ja 23 millimetrin kanuunalla. Luokka:Sotilashelikopterit Luokka:Milin ilma- alukset
Bananas – minä ja vallankumous

Bananas – minä ja vallankumous () on Woody Allenin ohjaama komediaelokuva vuodelta 1971. Elokuvan pääosissa ovat Woody Allen, Louise Lasser, Carlos Montalbán, David Ortiz ja Natividad Abascal. Sylvester Stallone tekee elokuvassa cameo-roolin. Osa elokuvan juonesta perustuu Richard P. Powellin kirjaan Don Quixote, U.S.A. == Aiheesta muualla == * Luokka:Yhdysvaltalaiset komediaelokuvat Luokka:Vuoden 1971 yhdysvaltalaiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat
Mil Mi-17

Mil Mi-17 eli Mi-8M (, Nato raportointi nimi: Hip) on Neuvostoliitossa suunniteltu ja edelleen Kazanin ja Ulan-Uden tehtailla valmistettava kaksimoottorinen kuljetushelikopteri. Sitä voidaan käyttää myös rynnäkkökäytössä. Mi-17 on parannettu vientiversio Mi-8 -kopterista ja siitä käytetään Venäjällä tunnusta Mi-8M. Mi-17 -helikopteria tai sen jatkoversioita (Mi-171 -muunnokset) käytetään erittäin laajalti. Se on operatiivisessa käytössä myös useissa Itä-Euroopan maissa, kuten Bulgariassa, Kroatiassa, Latviassa, Liettuassa, Puolassa, Slovakiassa, Tšekissä, Turkissa, Ukrainassa ja Unkarissa. On arvioitu, että Venäjän hyökkäyssodan (2022-) pakotteiden vastapakotteena Venäjä olisi lopettanut tai lopettamassa varaosien toimittamisen sille pakotteita kohdistaneisiin maihin, joista useat ovat puolustusliitto Naton jäseniä. Tämän on esitetty mahdollisesti johtavan uusien helikoptereiden vastapakotteiden kohteeksi joutuviin maihin. == Lähteet == Luokka:Sotilaskuljetushelikopterit Luokka:Milin ilma-alukset
Abilis-säätiö

Abilis-säätiö on suomalainen voittoa tavoittelematon organisaatio, jonka tavoitteena on edistää eri tavoin vammaisten henkilöiden osallistumista ja tasa-arvoa. Säätiön tehtävänä on tarjota ja rahoittaa Globaalin etelän vammaisryhmien itse suunnittelemia ja toteuttamia projekteja. Vuonna 1998 joukko vammaisia henkilöitä sekä heidän tukijoitaan ja läheisiään perusti Abilis-säätiön tavoitteenaan parantaa vammaisten henkilöiden asemaa yhteiskunnassa ja Globaalissa etelässä. Säätiön perustajat, kuten edesmennyt Kalle Könkkölä,Henkilöstö, Abilis oli liikuntavammainen hengityskoneen käyttäjä. Yhdessä hänen näkövammaisen vaimonsa Maija Könkkölän kanssa, he olivat voimakkaasti sitoutuneita edistämään vammaisten henkilöiden oikeuksia ja mahdollisuuksia.Abilis-säätiö == Organisaatio == Abilis-säätiössä korkein päätösvalta on hallituksella, johon kuuluu seitsemän varsinaista jäsentä ja yksi varajäsen. Hallituksen jäsenet edustavat eri vammaisryhmiä. Hallituksen toimikausi on kaksivuotinen, ja se kokoontuu noin kuusi kertaa vuodessa. Säätiö toimii kymmenessä ohjelmamaassa yhteistyössä maatoimistojen ja kumppaniorganisaatioiden kanssa. Nämä maat ovat Etiopia, Malawi, Mosambik, Tansania, Uganda, Myanmar, Nepal, Tadzhikistan, Vietnam ja Ukraina. Säätiö toimii ruohonjuuritasolla. Helsingin toimistossa ja ohjelmamaissa työskentelee myös vammaisia henkilöitä, jotka tarjoavat vertaistukea ja edistävät yhdenvertaisuutta yhteiskunnissa. Säätiön pääasiallinen rahoitus tulee Suomen ulkoministeriöltä.Toiminta-ajatus, Abilis-säätiö == Toiminnan linjaukset == Abilis-säätiön toimintaa ohjaa ihmisoikeusperustainen lähestymistapa. Säätiön tunnuslause "Ei mitään meistä ilman meitä" korostaa vammaisten henkilöiden omaa osallisuutta ja vaikuttamista. Säätiön arvot perustuvat ihmisoikeuksien kunnioittamiseen, yhdenvertaisuuteen ja inklusiivisuuteen. == Toiminnot == Abilis-säätiö rahoittaa globaalin etelän vammaisryhmien omia suunnittelemia ja toteuttamia projekteja. Projektit voivat sisältää neuvontaa, koulutusta, vertaistukea sekä työllistymisen tukemista, ja niiden avulla pyritään erityisesti edistämään vammaisten naisten ja tyttöjen asemaa, ihmisoikeuksia, osallistumista ja itsenäistä elämää. Lisäksi säätiö tekee aktiivista vaikuttamistyötä esteettömyyden ja vammaisten oikeuksien edistämiseksi yhteiskunnassa. == Lähteet == ==Aiheesta muualla== * Luokka:Suomalaiset säätiöt Luokka:Suomalaiset potilas- ja vammaisjärjestöt Luokka:Suomalaiset kehitysyhteistyöjärjestöt